சினிமாவைப் பற்றி எழுதினால் மட்டுமே அதிக பார்வையாளர்கள் வருவார்கள் என்ற சூழலே இருக்கும் நிலையில் என்னால் ஒரு வருடம் கூட வலையில் தாக்குப் பிடிக்க முடியாது என்றே நினைத்தேன். திரட்டிகளின் சூட்சுமம் புரியாமல் திண்டாடினேன். (இன்னமும் புரியாமல்தான் இருக்கிறது) . எப்படிப்பட்ட பதிவுகள் எழுதுவது என்று ஆரம்பத்தில் குழப்பமாக இருந்தது. இணையத்தைப் பொறுத்தவரை ஒரே வகைப் பதிவாக தொடர்ந்து எழுதுவது என்பது என்னை போன்றவர்களுக்கு ஒத்து வராத ஒன்றாக இருப்பதை உணர்ந்தேன். எனவே கதை கட்டுரை, கவிதை,சமூகம், கணினி அனுபவங்கள்,எளிய அறிவியல் என்பதை என் தகுதிக்கேற்ற வகையில் பல்வகைப் பதிவுகளை எழுதிவருகிறேன். சிறப்பாக எழுதுவதற்கு முயற்சியும் செய்து வருகிறேன்.